गुर्जर ने किया सीसी रोड का शिलान्यास
आमलीगढ़ | काबरागांव में गुरुवार को मुख्य सचेतक कालूलाल गुर्जर ने सीसी रोड का शिलान्यास किया। गुर्जर ने गांव में पेयजल समस्या के समाधान के लिए ट्यूबवैल पाइप लाइन डालने की घोषणा की। गुर्जर ने झांतला माता मंदिर परिसर में सुलभ शौचालय, आमलीगढ़ में गाडरियावास में पेयजल टंकी राजकीय उच्च माध्यमिक विद्यालय में पीने का पानी पहुंचाने के लिए पाइप लाइन डालने की बात कही। गुर्जर ने ग्रामीणों के अभाव-अभियोग भी सुने। इस अवसर पर जिला प्रमुख पीरचंद सिंघवी, प्रधान सरोज देवी गुर्जर, उप प्रधान लादूलाल जाट, मंडल अध्यक्ष बालूलाल आचार्य, इकाई अध्यक्ष गोपाल जाट आदि मौजूद थे।
hin_Deva hin_Deva